OpenLLM-France/wikimedia huggingface dataset:
# Speculator

Speculator és una vila del Comtat de Hamilton (Nova York) als Estats Units d'Amèrica.

## Demografia

Segons el cens dels Estats Units del 2000 Speculator tenia 348 habitants, 163 habitatges, i 94 famílies. La densitat de població era de 3 habitants per km².
Dels 163 habitatges en un 17,2% hi vivien nens de menys de 18 anys, en un 49,1% hi vivien parelles casades, en un 4,9% dones solteres, i en un 42,3% no eren unitats familiars. En el 39,3% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,61.
Per edats la població es repartia de la següent manera: un 14,7% tenia menys de 18 anys, un 6% entre 18 i 24, un 25% entre 25 i 44, un 28,2% de 45 a 60 i un 26,1% 65 anys o més.
L'edat mediana era de 48 anys. Per cada 100 dones de 18 o més anys hi havia 110,6 homes.
La renda mediana per habitatge era de 33.393 $ i la renda mediana per família de 43.750 $. Els homes tenien una renda mediana de 33.750 $ mentre que les dones 20.417 $. La renda per capita de la població era de 25.089 $. Entorn del 4,3% de les famílies i el 4,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Speculator». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Speculator». American Fact Finder. Oficina del Cens dels Estats Units, 12-01-2010.
# Sophia Holt

Sophia Holt (Zwolle, 1658 - 1734), fou una pintora neerlandesa del segle xviii.

## Biografia

Era filla del secretari de la ciutat Johan Holt. Juntament amb les seves cosines Aleida Greve, Anna Cornelia Holt i Cornelia van Marle, va seguir lliçons de dibuix i pintura a l'estudi de Wilhelmus Beurs, qui va dedicar el seu llibre De groote waereld en 't kleen geschildert a aquest grup de noies. Es va escriure el nom de Sophia en la part superior, i es va esmentar que era la mestressa de casa de Mattheus Noppen, amb qui s'havia casat el 1689.
Segons el Rijksbureau voor Kunsthistorische Documentatie va ser alumna de Wilhelmus Beurs durant quatre anys. El seu marit era un ministre de l'església reformada holandesa i originari de Norwich Ell va escriure un poema a l'àlbum de Joanna Koerten.
La seva pintura de l'al·legoria històrica de Cleòpatra suïcidant-se, està situat en un paisatge de fantasia i d'elements arquitectònics, amb un vestit que es caracteritza pels seus plecs de setí i que recorda l'obra de la seva contemporània Gesina ter Borch.

## Referències

* 1 2 «Sophia Holt Biography» (en neerlandès). historici.nl. [Consulta: 15 abril 2016].
* 1 2 «Sophia Holt» (en neerlandès). Rijksbureau voor Kunsthistorische Documentatie. [Consulta: 15 abril 2016].
* ↑ «Mattheus Noppen». Van der Aa.
# Storskog

Storskog (Стурскуг en rus) és una localitat fronterera situada al municipi de Sør-Varanger, al comtat noruec de Finnmark. Es troba dins del cercle polar àrtic, al sud-est de Kirkenes, el nucli urbà més poblat del municipi.
L'únic pas de frontera terrestre entre Noruega i Rússia es troba en aquesta localitat. A l'altre costat de la frontera, a Rússia, el lloc de control se situa prop del petit poblat de Boris Gleb, a l'óblast de Múrmansk. Des de l'any 2000, es registren constants augments al trànsit de vehicles i persones que creuen la frontera. El 2011 foren més de 200.000 persones. Per aquest motiu, les autoritats de Noruega i Rússia van realitzar obres d'ampliació a la duana. El pas fronterer roman obert entre les 07:00 am i les 09:00 pm, hora local de Noruega.

## Referències

* 1 2 «More capacity at Storskog border crossing point» (en anglès). Trude Pettersen, Jonas Karlsbakk. Arxivat de l'original el 2012-08-21. [Consulta: 6 agost 2015].
# Stravaganzza

Stravaganzza és una formació musical d'origen madrileny. Sorgeix l'any 2004 i practica un gènere poc comercial a Espanya, encara que molt atractiu i addictiu. Parlem d'un heavy metal de cort gòtic, rude, progressiu, amb influències del metal extrem dels 90. Generalment, se'ls inclou en el subgènere de la música metal "darkmetal".

## Membres
### Actuals (des del 2006)

* Leo Jiménez - veu i guitarra rítmica
* Pepe Herrero - guitarra solista, teclats i orquestracions
* Carlos Expósito - bateria i percussions
* Patricio Babasasa - baix
* Fernando Martín - teclats
* Rodrigo Calderón - violí
* Aroa Martín - acords
* Noemí Pasca - ballarina
* Merche Guerra - ballarina
* Soraya Martín - ballarina
* Natalia Barrios - Body Painting

### Originals (2004 - 2006)

* Leo Jiménez - veu
* Pepe Herrero - guitarra
* Dani Pérez - bateria
* Edu Fernández - baix

## Discografia

* Primer Acto (2004)
* Sentimientos (Segundo Acto) (2005)
* Hijo del miedo (EP) (2006)
* Requiem (Tercer Acto) (2007)
* Raíces (Cuarto Acto) (2010)

## Enllaços externs

* (castellà) i (anglès) Stravaganzza.com
# Strauss

Strauss, Strauß, Straus o Strouse és el nom dels següents personatges:
* Botho Strauß (Naumburg, 1944), un escriptor: dramaturg, novel·lista i assagista.
* Claude Lévi-Strauss (Brussel·les, 1908 - París, 2009), antropòleg francès.
* David Friedrich Strauss (Ludwisburg, 1808-874), escriptor i teòleg.
* Franz Josef Strauß (Munic, 1915 - Ratisbona, 1988), polític alemany.
* Franz Strauss (Parkstein, 1822-1905), músic, trompista, compositor i pare de Richard Strauss.
* Levi Strauss (Buttenheim, 1829 - San Francisco, 1902), empresari estatunidenc d'origen alemany, famós per la seva indústria de pantalons texans.
* Oscar Strauss (Viena, 1870 - Bad Ischl, 1954), compositor d'operetes.
* Peter Strauss (Croton-on-Hudson, 1947), actor.
* Richard Strauss (Munic, 1864 - Garmisch-Partenkirchen, 1949), compositor.
* Johann Strauss I (Strauss) (Viena, 1804-1849), compositor i director d'orquestra.
* Johann Strauss II (Strauss) (Viena, 1825-1899), compositor.
* Anna Strauss (1829-1903).
* Therese Strauss (1831-1915).
* Ferdinand Strauss (1834-1834).
* Josef Strauss (Strauss) (Mariahilf, 1827 - Viena, 1870), compositor.
* Eduard Strauss (Strauss) (Viena, 1835 - 1916), compositor i director d'orquestra.
* Dominique Strauss-Kahn (Neuilly-sur-Seine, 1949), polític francès.
* Leo Strauss (Kirchhain, 1899 - Annapolis, 1973), filòsof i politòleg estatunidenc d'origen jueu.
# Sistema de conductes col·lectors renals

El sistema de conductes col·lectors renals (o del ronyó) està format per una sèrie de túbuls i conductes que connecten físicament els nefrons amb un calze menor o directament amb la pelvis renal. El sistema de conductes col·lectors és l'última part del nefró i participa en l'equilibri d'electròlits i líquids mitjançant la reabsorció i l'excreció, processos regulats per les hormones aldosterona i vasopressina (hormona antidiürètica).
Hi ha diversos components del sistema de conductes col·lectors, inclosos els túbuls de connexió, els conductes col·lectors corticals i els conductes col·lectors medul·lars.

## Funció

El sistema de conductes col·lectors és el component final del ronyó per influir en l'equilibri d'electròlits i líquids del cos. En humans, el sistema representa el 4-5% de la reabsorció de sodi del ronyó i el 5% de la reabsorció d'aigua del ronyó. En moments de deshidratació extrema, més del 24% de l'aigua filtrada es pot reabsorbir al sistema de conductes col·lectors.
# Sophie Rundle

Sophie Rundle (Bournemouth, 21 d'abril de 1988) és una actriu anglesa. És coneguda per interpretar el personatge d'Ada Shelby a la serie Peaky Blinders.
El 2011, es va graduar de la Royal Academy of Dramatic Art amb un grau en interpretació.

## Filmografia
### Cinema i televisió

| Any | Títol | Rol | Notes |
| 2007 | Small Town Folk | Heather | pel·lícula |
| 2011 | Garrow's Law | Miss Casson | sèrie de TV; episodi 3.4" |
| 2012 | Great Expectations | Clara | pel·lícula |
| 2012 | Titanic | Roberta Maioni | minisèrie de TV |
| 2012 | Merlin | Sefa | sèrie de TV; episodi "Arthur's Bane" |
| 2012–2014 | El Cercle de Bletchley (The Bletchley Circle) | Lucy | sèrie de TV |
| 2012–2014 | Episodes | Labia | sèrie de TV |
| 2013 | Shetland | Sophie | sèrie de TV; episodi "Red Bones" |
| 2013 | Talking to the Dead | Fiona Griffiths | sèrie de TV |
| 2013–2017 | Peaky Blinders | Ada Shelby | sèrie de TV |
| 2014 | Call The Midwife | Pamela Saint | sèrie de TV |
| 2014 | Happy Valley | Kirsten McAskill | sèrie de TV |
| 2014 | Little Stars | Anna Beavan | documental |
| 2014 | The Face of an Angel | Hannah | pel·lícula |
| 2015 | An Inspector Calls | Eva Smith/Daisy Renton/Sarah | telefilm |
| 2015 | Not Safe for Work | Jenny | sèrie de TV |
| 2015–2016 | Dickensian | Honoria Barbary | sèrie de TV |
| 2016 | Brief Encounters | Steph Kirke | sèrie de TV |
| 2017–2019 | Jamestown | Alice Kett, Mrs. Silas Sharrow | sèrie de TV |
| 2018 | Bodyguard | Vicky Budd | sèrie de TV |
| 2019 | Gentleman Jack | Ann Walker | sèrie de TV |
| 2019 | Urban Myths | Diana de Gal·les | sèrie de TV; episodi "Princess Diana, Freddie And Kenny - One Normal Night" |

### Altres

* 2013: The Vortex, de Stephen Unwin (teatre), en el paper de Bunty
* 2014: Three Winters, de Howard Davies (teatre), en el paper de Lucia
* 2016: Wild Honey, de Jonathan Kent (teatre), en el paper de Sofya
* 2016: Stardust (ràdio), en el paper d'Yvaine

## Referències

* ↑ «Sophie Rundle». [Consulta: 4 juliol 2019].
* ↑ Fabrique. «Sophie Rundle — RADA» (en anglès). [Consulta: 4 juliol 2019].
* ↑ «Spotlight: SOPHIE RUNDLE». [Consulta: 4 juliol 2019].
# Sophie Michael

Sophie Michael (Londres, 1985) és una artista i cineasta del Regne Unit que viu i treballa a Londres. Per bé que és coneguda per les seves pel·lícules experimentals, també ha fet escultures, instal·lacions i treballs fotogràfics.

## Biografia

Nascuda a Londres l’any 1985, Sophie Michael va estudiar escultura a l'Escola de Belles Arts Slade de Londres (2004-2008), on durant el darrer any va entrar en contacte amb el cinema, després d’haver experimentat amb diapositives de 35mm. L’any 2012 es va graduar a la Royal Academy Schools i allà va fer instal·lacions, a manera de decorats, que es fonamentaven en manuals de reforma de la llar dels anys seixanta i setanta, així com pel·lícules educatives.
Treballa tant amb cinema com amb fotografia, animacions, escultura o instal·lacions, i en les seves obres, que es considera que destaquen per la seva tècnica i estètica, tracta conceptes com la memòria cultural, el color o l’abstracció. Les seves pel·lícules en 16mm exploren temes com la nostàlgia o la innocència, que beuen sobretot del cinema experimental i del disseny de mitjans del segle xx, i qüestionen la nostra relació amb el passat a través de la lent del present.
D’entre la seva filmografia s’han destacat els curtmetratges Compact (2010), Stay Perfect (2010), 99 Clerkenwell Road, London (2010), Untitled (Xmas) (2010), Dark/Slide (2011) i la sèrie Astrid (2010-2014), així com la instal·lació Troc (2010). La seva obra s’ha exhibit en diferents espais de Londres i del Regne Unit, així com també d'Alemanya, França, Suïssa, Grècia, Nova York, Argentina i Nova Zelanda. Igualment, les seves pel·lícules han estat seleccionades per nombrosos festivals internacionals de cinema com del Durham International Film Festival (2009), el Festival Internacional de Cinema de Toronto (2011, 2016), el Festival de Cinema i Vídeo Experimental de Zagreb (2012), el Melbourne International Film Festival (2012), el Festival Internacional de Cinema de Rotterdam (2012), el Latitude Festival de Suffolk (2013), el Festival de Curtmetratges de Copenhaguen (2013), el Festival de Cinema Independent Indic de Lisboa (2014), l'Images Festival de Toronto (2014), el London Short Film Festival de Londres (2015), el Festival Internacional de Curtmetratge d’Hamburg (2014), el Berwick Film & Media Arts Festival (2016), el Festival Internacional de Cinema de Hong Kong (2017) o el Festival Internacional de Cinema Curtas Vila do Conte (2017).
Es poden trobar obres de Sophie Michael a les col·leccions de la Tate Gallery, l'Arts Council England, Caldic i Zabludowicz.

## Referències

* 1 2 «Sophie Michael | IFFR». [Consulta: 10 abril 2021].
* 1 2 3 «Sophie Michael» (en anglès britànic). Seventeen Gallery. Arxivat de l'original el 2021-04-10. [Consulta: 10 abril 2021].
* ↑ Tate. «In Conversation with Sophie Michael – Interview» (en anglès britànic). [Consulta: 10 abril 2021].
* ↑ «Sophie Michael». [Consulta: 10 abril 2021].
* ↑ Tate. «Art Now: Sophie Michael: Trip (the light fantastic) – Exhibition at Tate Britain» (en anglès britànic). [Consulta: 10 abril 2021].

## Enllaços externs

* Pàgina web de l'artista Arxivat 2021-04-13 a Wayback Machine.
# Sotsoficial

Un sotsoficial és una categoria de membres de les forces armades d'un estat situats en rang per sota de l'oficialitat i per damunt de la tropa (o marineria). Els sotsoficials es diferencien entre si pel grau, és a dir, pel rang que ocupen dins l'escalafó jeràrquic; els graus més típics de sotsoficial són (per ordre de rang) el de brigada i els diversos de sergent (sergent major, sergent...). El català sotsoficial equival a l'espanyol suboficial; al francès sous-officier; a l'italià sottufficiale; al portuguès suboficial; a l'anglès non-commissioned officer o NCO; a l'alemany Unteroffizier; al rus унтер-офицер (únter-ofitsier); etc., etc. Aquest mot constitueix un bon exemple de l'ús del prefix sots- per tal d'especificar inferioritat jeràrquica; la forma «suboficial», que se sent a voltes, és un barbarisme. Els sotsoficials (juntament amb els caporals, ja al si de la tropa) constitueixen l'"espina dorsal" de les forces armades: comanden directament la tropa; l'entrenen, enquadren i cohesionen; i són els responsables directes de l'execució de les ordres superiors. Anàlogament hi ha sotsoficials als cossos policials.

## Referències

* ↑ «Sotsoficial». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* http://www.ncohistory.com
* http://carl.army.mil/resources/csi/arms/arms.asp Arxivat 2010-01-11 a Wayback Machine.
* http://www.articlemyriad.com/26.htm Arxivat 2007-02-24 a Wayback Machine.
* http://www.ncohistory.com/files/Education.pdf
* http://www.globalsecurity.org/military/library/policy/army/fm/7-22-7/
# Estrilda ala-roja

El estrilda ala-roja (Pytilia phoenicoptera) és una espècie de les ocells estríldids comunament trobades a Àfrica. S'ha estimat que el seu hàbitat aconsegueix els 370.000 km². Es pot trobar a Benín, Burkina Faso, Camerun, República Centreafricana, el Txad, República Democràtica del Congo, Côte d'Ivoire, Etiòpia, Gàmbia, Ghana, Guinea, Guinea Bissau, Mali, Níger, Nigèria, Senegal, Sierra Leone, el Sudan, Togo i Uganda. El seu estat de conservació segons la Llista Vermella és de baix risc (LC).

## Referències

* ↑ «Estrilda ala-roja». Cercaterm. TERMCAT, Centre de Terminologia. Rev. 20/03/2022(català)
* ↑ «Pytilia phoenicoptera: BirdLife International» (en anglès). The IUCN Red List of Threatened Species 2016. IUCN, 01-10-2016. DOI: 10.2305/iucn.uk.2016-3.rlts.t103813118a94622435.en..
# Stan Utini

Stan Utini (en rus: Стан Утиный) és un poble (possiólok) de l'óblast de Magadan, a Rússia, que el 2015 no tenia cap habitant.

## Referències

* ↑ Объяснительная записка к отчету совхоза «Эльген» Северного ГПУ за 1935 год. ГАМО, ф. р-23, оп. 2, бухг., д. 132, л. 7.
# Església del Sagrat Cor

«Església del Sagrat Cor , del Sagrat Cor de Jesús o simplement Sagrat Cor» té aquests significats:
* Església del Sagrat Cor de Sant Guim de Freixenet, església al nucli de Sant Guim de Freixenet (Segarra)
* Església del Sagrat Cor de Vistabella, església al poble de Vistabella al municipi de la Secuita (Tarragonès)
* Església del Sagrat Cor (Manacor), església construïda per Gaietà Buïgas i Monravà a Manacor (1881)
* El Sagrat Cor de Balaguer, església a Balaguer
* El Sagrat Cor de Jesús de la Colònia Jorba, capella de la Colònia Jorba, municipi de Calders (Moianès)
* El Sagrat Cor de Jesús de Viladomiu Nou, església de la colònia Viladomiu Nou al municipi de Gironella
* Temple Expiatori del Sagrat Cor, església que corona la muntanya del Tibidabo, a Barcelona
* Església del Sagrat Cor de Jesús (Eixample), església dels jesuïtes de Casp, a Barcelona
* Sagrat Cor o basílica del Sacré Cœur, al turó de Montmartre a París (França)
* Església del Sagrat Cor (Amposta)
* Església del Sagrat Cor (les Peces)
* Església del Sagrat Cor de Burjassot
* Església del Sagrat Cor de la Colònia de Valls
# Eusebi Güell

Eusebi Güell és el nom dels següents personatges:
* Eusebi Güell i Bacigalupi (Barcelona, 1846 - 1918), industrial, polític i mecenes català
* Eusebi Güell i Jover (Barcelona, 1904 - 1990), noble i empresari català
* Eusebi Güell i López (Barcelona, 1877 - 1955), escriptor i artista
# Estel matutí doji alcista

Estel matutí doji alcista (en anglès: Bullish Morning Doji Star) és una variant del patró d'espelmes japoneses anomenat Estel matutí alcista, i al seu torn és la confirmació de l'Estrella doji alcista. Igualment que aquesta està format per tres espelmes indicant un possible canvi en la tendència baixista, però amb la variant que la segon espelma és un doji. És un fort senyal de canvi en la tendència baixista que es forma al capdavall de la tendència.

## Criteri de reconeixement

* Els mateixos que l'Estel matutí alcista però amb la variant del doji

## Explicació

La mateixa que l'Estel matutí alcista

## Factors importants

Els mateixos que l'Estel matutí alcista

## Bibliografia

* «Bullish Morning Doji Star». Candlesticker. [Consulta: 9 maig 2011].
# FVT

FVT té els següents significats:
* Federació Valenciana de Tennis, màxima institució reguladora del tennis al País Valencià
* Federació Valenciana de Taekwondo, màxima institució reguladora del taekwondo al País Valencià
* Fundació de Víctimes del Terrorisme, organització sense ànim de lucre espanyola per a la protecció de les víctimes del terrorisme
* Free viewpoint television, sistema de vídeo 3D que permet a l'usuari controlar el punt de vista
# FWD

FWD té els següents significats:
* Tracció al davant (del seu nom en anglès Front Wheel Drive), sistema de tracció on la força del motor es transmet només a les rodes davanteres del vehicle
* Tracció a les quatre rodes (del seu nom en anglès Four-Wheel Drive), sistema de tracció on la força del motor es transmet a totes les rodes del vehicle
Viccionari
# Serguei Iàkovlev

Serguei Iàkovlev (en rus: Сергей Яковлев) (Almati, 21 d'abril de 1976) és un ciclista kazakh que fou professional del 1999 al 2008. Guanyador del Campionat d'Àsia, i dos cops del Campionat nacional en ruta, també ha participat en dos edicions del Jocs Olímpics.

## Palmarès

* 1997
** Campió del Kazakhstan en ruta
* 1999
** Campió d'Àsia en ruta
** Vencedor d'una etapa del Circuit Franco-Belga
** Vencedor d'una etapa de la Volta a Hokkaidō
* 2000
** Campió del Kazakhstan en ruta
** 1r al Volta a Turquia
** Vencedor d'una etapa del Giro dels Abruços
* 2003
** Vencedor d'una etapa de la Volta a Suïssa
* 2003
** Vencedor d'una etapa de la Volta a Indonèsia

### Resultats al Giro d'Itàlia

* 2001. 53è de la classificació general
* 2002. 90è de la classificació general
* 2006. Abandona (18a etapa)
* 2007. Abandona (15a etapa)

### Resultats a la Volta a Espanya

* 2002. Abandona (10a etapa)
* 2006. 31è de la classificació general

## Enllaços externs

* Palmarès a sitiodeciclismo.net
* Palmarès a museociclismo.it
* Palmarès a cyclebase.nl
# Abazai

Abazai és un consell (union council) del Pakistan, al districte de Charsadda a la província de la Frontera del Nord-oest (North-West Frontier Province), a 40 km al nord de Peshawar i a la riba del riu Swat i a 320 metres sobre el nivell del mar. Inclou un fort construït el 1852 per fer front a les tribus utaman-khels i altres que feien atacs contra el territori sota administració directa britànica.

## Referències

* ↑ William Wilson Hunter, The imperial gazetteer of India, p.2(anglès)
# Abba

«Abba» té aquests significats:
* Abba (pare), paraula aramea
* ABBA, grup musical
# Stàrovka

Stàrovka - Старовка (rus) - és un poble de l'óblast de Bélgorod, a Rússia. El 2016 tenia 135 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Eleccions legislatives daneses de 2007

Les eleccions legislatives daneses de 2007 se celebraren el 13 de novembre de 2007. Guanyà el partit Venstre (liberal), qui va formar coalició amb el Partit Popular Conservador i el Partit Popular Danès amb Anders Fogh Rasmussen com a Primer Ministre, que va ser substituït per Lars Løkke Rasmussen el 5 d'abril del 2009 quan Anders Fogh Rasmussen va passar a ser Secretari General de l'OTAN.
| Partits | Líders | Vots | % | Escons | +/ – |
| Dinamarca ||||||
| Venstre (V) | Anders Fogh Rasmussen | 908,472 | 26,2% | 46 | –6 |
| Socialdemokraterne (A) | Helle Thorning-Schmidt | 881,037 | 25,5% | 45 | –2 |
| Dansk Folkeparti (O) | Pia Kjærsgaard | 479,532 | 13,9% | 25 | +1 |
| Socialistisk Folkeparti (F) | Villy Søvndal | 450,975 | 13,0% | 23 | +12 |
| Det Konservative Folkeparti (C) | Bendt Bendtsen | 359,404 | 10,4% | 18 | ±0 |
| Det Radikale Venstre (B) | Margrethe Vestager | 177,161 | 5,1% | 9 | –8 |
| Ny Alliance (Y) | Naser Khader | 97,295 | 2,8% | 5 | +5 |
| Enhedslisten (Ø) | Lideratge col·lectiu | 74,982 | 2,2% | 4 | –2 |
| Kristendemokraterne (K) | Bodil Kornbek | 30,013 | 0,9% | 0 | ±0 |
| Candidats sense partit | | 549 | 0,0% | 0 | ±0 |
| Subtotal | | 3,459,420 | 100,0% | 175 | — |
| Illes Fèroe ||||||
| Tjóðveldi (E) | Høgni Hoydal | 5,949 | 25.4 | 1 | ±0,0% |
| Sambandsflokkurin (B) | Kaj Leo Johannesen | 5,413 | 23.5 | 1 | +2,1% |
| Fólkaflokkurin (A) | Jørgen Niclasen | 4,726 | 20.5 | 0 | -3,6% |
| Javnaðarflokkurin (C) | Jóannes Eidesgaard | 4,702 | 20.4 | 0 | -1,8% |
| Miðflokkurin (H) | Álvur Kirke | 1,577 | 6.8 | 0 | +3,5% |
| Sjálvstýrisflokkurin (D) | Kári P. Højgaard | 797 | 3.5 | 0 | +1,1% |
| Subtotal | Subtotal | | | 2 | |
| Groenlàndia ||||||
| Inuit Ataqatigiit | Josef Motzfeldt | 7,107 | 33.5 | 1 | |
| Siumut | Hans Enoksen | 6,658 | 31.4 | 1 | |
| Atassut | Finn Karlsen | 4,004 | 18.9 | 0 | |
| Demokraatit | Per Berthelsen | 3,436 | 16.2 | 0 | |
| Subtotal | Subtotal | | | 2 | |
| Total (Participació: 86,6%) | Total (Participació: 86,6%) | | | 179 | |

## Referències

* ↑ «Danish Premier Calls Early Elections». Associated Press, 24-10-2007.
* ↑ «Fogh: Luften skal renses med valg» (en danès). Politiken, 24-10-2007. «Còpia arxivada». Arxivat de l'original el 2007-10-24. [Consulta: 10 octubre 2022].
* ↑ «Færøerne sikrer Fogh nyt VKO-flertal» (en danès). Politiken, 14-11-2007. «Còpia arxivada». Arxivat de l'original el 2007-11-14. [Consulta: 10 octubre 2022].